19.7.2022.
LV
Eiropas Savienības Oficiālais Vēstnesis
L 190/187
IV PIELIKUMS
I LĪDZ III PIELIKUMĀ MINĒTĀS DEFINĪCIJAS 1.
Ļoti liela teritorija (VLA) VLA jēdziens apzīmē noteiktus ģeogrāfiskos reģionus, tādējādi ļaujot grupēt sensorus.
Pirmajā līmenī tam pašam sensoram, kas atrodas dažādās VLA, būs atšķirīga veiktspēja un pievienotā vērtība.
Patlaban ir šādas “ļoti lielas teritorijas”: — VLA “Āzija” — VLA “Eiropa” — VLA “Ziemeļamerika” — VLA “Okeānija” — VLA “Klusais okeāns” — VLA “Āfrikas dienvidu daļa” — VLA “Dienvidamerika” Šajā attēlā parādīts VLA aptuvenais izvietojums.
2.
Arhitektūras izpēte Termins “arhitektūras izpēte” aptver sistēminženierijas darbību kopu.
Tas ietver konkrēta aktīva, konkrētas modernizācijas, visa sensoru tīkla veiktspējas un pievienotās vērtības izvērtēšanu vai alternatīvu projektēšanas risinājumu izvērtēšanu un klasifikāciju un to ranžējuma pamatojumu.
Arhitektūras izpētē ievērota augšupēja pieeja, kas vērsta uz labāko cenas un vērtības attiecību, novēršot nevajadzīgu dublēšanos un vienlaikus uzraugot, vai sistēma atbilst augsta līmeņa lietotāju vajadzībām.
Arhitektūras izpēte aptver visas sistēmas funkcijas: sensora funkciju, datu apstrādes funkciju un pakalpojuma funkciju. 3.
Izejas dati Dati sensora līmenī, kam nav veikta nekāda pēcapstrāde (piemēram, dati par katru radara impulsu, attēli un fotonu detektēšanas dati).